Chisimira (Chingezi: Pleiades) Chimutanhatu kana hanzvadzi sikana nomwe, isumbu rakavhurika renyeredzi rine makore epakati-pakati, nyeredzi dzinopisa dzemhando-B kuchamhembe kwakadziva kumadokero kweyeboka reHandira (Taurus). Iri pakati pemasumbu enyeredzi ari padyo nepasi, ndicho chinhu chepedyo cheMesa (Messer) pasi pano, uye ndiro sumbu rinonyatso kuoneka kune ziso rakashama mudenga rehusiku. Chisimira izita rema pleiades rinoreva kuti 'nguva yekusima' kana 'kudyara'. Chimutanhatu kana Chinyamutanhatu inyeredzi tanhatu dzakajeka muchisimira, imwe yacho yechinomwe hayikwanise kuoneka zvakanaka kana munhu achitarisa. Kilimia ndio zita rachisimira muChiswahiri. Rangarirai kuti Vaswahiri vanoshandisa Ki panoshandiswa Chi muChishona. Bangɔndɔ nsambo ndiro zita rachisimira muChiringara (Chilingala) Kelemera ndiro zita rachisimira kuVanyabangu wekuRwanda. Lemila ndiro zita rachisimira kuVanyasa wekuMarawi Selemela ndiro zita rachisimira muChisotho neChitswana. Shirimela rinoreva kuti chisimira muChitsonga. Tshilemela ndiro zita rachisimira kuChivhenda. Isilemela ndiro zita rachisimira kuChizulu neChixhosa. https://archive.org/stream/TheRhodesiaNativeAffairsDept.AnnualFor1979/NADA2_djvu.txt Chiswahiri Wikipidhiya, (4 Chivabvu 2019) 'Kilimia' Chisimira. Yakatariswa: 21 Chikumi 2021 Chingala Wikipidhiya, (24 Chikunguru 2013) 'Bangɔndɔ nsambo' Yakatariswa: 21 Chikumi 2021 'ethno astronomy' the stars around orion.